Η σχέση της φυσικής δραστηριότητας και ψυχολογικών παραμέτρων με την ποιότητα ζωής ασθενών με σακχαρώδη διαβήτη
Creators: name: Κεχαγιά, Χριστίνα Βασιλείου
Publisher: name: Aristotle University of Thessaloniki
Year: 2019
Subjects: Φυσική Δραστηριότητα
Σακχαρώδης Διαβήτης
Ποιότητα Ζωής
Physical Activity
Diabetes Mellitus
Quality of Life

description: Πολλές έρευνες έχουν δείξει το σημαντικό ρόλο που μπορεί να διαδραματίσει η άσκηση στην προαγωγή της σωματικής και ψυχικής υγείας. Ωστόσο, τα τελευταία χρόνια παρατηρείται ανησυχητικά μειωμένη συμμετοχή σε οποιαδήποτε μορφή φυσικής δραστηριότητας, με αποτέλεσμα την εμφάνιση ή ακόμα και την επιδείνωση χρόνιων ασθενειών. Ο σακχαρώδης διαβήτης, μια από τις πλέον διαδεδομένες χρόνιες παθήσεις, η εξέλιξη της οποίας είναι άμεσα συνδεδεμένη με τη φυσική δραστηριότητα, ταλαιπωρεί μεγάλη μερίδα πληθυσμού ανά τον κόσμο. Οι επιπτώσεις του ΣΔ στην ψυχική υγεία των ασθενών έχουν προσελκύσει τα τελευταία χρόνια το ενδιαφέρον των ερευνητών, καθώς επηρεάζουν την πορεία της νόσου και καθορίζουν τον τρόπο ζωής των ασθενών. Συμπτώματα όπως χαμηλή αυτοεκτίμηση, μειωμένη ικανοποίηση από τη ζωή ή ακόμα και κατάθλιψη, περιγράφουν συχνά την ψυχολογική κατάσταση των ασθενών με ΣΔ, σκιαγραφώντας μια κακή ποιότητα ζωής. Σκοπός, λοιπόν, της παρούσας έρευνας είναι η καταγραφή του προφίλ φυσικής δραστηριότητας ασθενών με σακχαρώδη διαβήτη και η εξέταση της σχέσης του με ψυχολογικές παραμέτρους που συνδέονται με την ποιότητα ζωής. Το δείγμα της έρευνας αποτέλεσαν 200 ασθενείς με σακχαρώδη διαβήτη (με μέσο όρο ηλικίας, ΜΟ= 65.59, και τυπική απόκλιση, ΤΑ=16)που επισκέφτηκαν για ιατρική φροντίδα το διαβητολογικό κέντρο του Ιπποκράτειου νοσοκομείου Θεσσαλονίκης και του Γενικού νοσοκομείου Φλώρινας. Η συλλογή δεδομένων έγινε με τη χρήση ενός συνδυασμού ερωτηματολογίων, τα οποία αφού τροποποιήθηκαν και συγχωνεύτηκαν δημιουργώντας το ερωτηματολόγιο της συγκεκριμένης έρευνας, μοιράστηκαν στους ασθενείς. Τα ερωτηματολόγια αυτά είναι: α)Το ερωτηματολόγιο αξιολόγησης της φυσικής δραστηριότητας (IPAQ), β)Το ερωτηματολόγιο αξιολόγησης της ικανοποίησης από τη ζωή (SWLS), γ)Το ερωτηματολόγιο αξιολόγησης της αυτοεκτίμησης (RSE), δ)Το ερωτηματολόγιο αξιολόγησης της κατάθλιψης (BDI) και τέλος ε)Το ερωτηματολόγιο αξιολόγησης και καταγραφής συμπεριφορών υγείας. Από τα αποτελέσματα της έρευνας επιβεβαιώθηκε η θετική επίδραση που έχει η φυσική δραστηριότητα στη ψυχική υγεία των ασθενών με ΣΔ και συγκεκριμένα στους παράγοντες κατάθλιψη, αυτοεκτίμηση και ικανοποίηση από τη ζωή. Από την άλλη πλευρά η ένταση και ο χρόνος φυσικής δραστηριότητας δεν επηρέασε την πρόθεση των ατόμων με σακχαρώδη διαβήτη να τηρήσουν έναν πιο υγιεινό τρόπο ζωής. Τα ευρήματα της έρευνας επισημαίνουν τη σημασία της δημιουργίας κινήτρων για την αδιάλειπτη σωματική άσκηση.
description: Several studies have shown the important role that exercise can play in promoting physical and mental health. However, in recent years there has been alarmingly reduced participation in any form of physical activity, resulting in the appearance or even aggravation of chronic diseases. Diabetes mellitus, one of the most widespread chronic diseases, the development of which is directly linked to physical activity, affects a large proportion of the population around the world. The impact of Diabetes on the mental health of patients has attracted researchers' interest in recent years as it affects the course of the disease and determine patients’ way of life. Symptoms such as low self-esteem, decreased life satisfaction or even depression, often describe the psychological state of patients with Diabetes, outlining a poor quality of life. On the basis of the above the aim of the present study is to record the physical activity profile of patients with diabetes mellitus and to examine its relationship with psychological parameters related to quality of life. The sample of the survey consisted of 200 patients with diabetes mellitus (Mean of age, M=65.59, SD=16) who visited the diabetic center of the Hippocratic Hospital of Thessaloniki and the General Hospital of Florina for medical treatment. Data collection was performed with the usage of a combination of questionnaires, which, after being altered and merged, were handed to the patients. These specific questionnaires are: a) International Physical Activity Questionnaire, b) The Satisfaction with Life Scale, c) Self Esteem Rosenberg Scale, d) Beck Depression Inventory/ Mood-Depression Assessment Questionnaire and e) The Health Action Process Approach. The results of the study confirmed the positive effect of physical activity on the mental health of patients with Diabetes, in particular on depression, self-esteem and life satisfaction. On the other hand, the intensity and time of physical activity did not affect the intention of people with diabetes to maintain a healthier lifestyle. Research findings highlight the importance of creating incentives for uninterrupted physical activity